Brink (videopeli)

Brink on Splash Damagen kehittämä ja Bethesda Softworksin julkaisema ensimmäisen persoonan ammuntapeli. Peli julkaistiin toukokuussa 2011 Microsoft Windowsille, PlayStation 3:lle ja Xbox 360:lle.

Brink kertoo ihmisen luomasta paratiisista nimeltä ”The Ark”, joka on kelluva saaristo täysin eristyksissä muusta maailmasta. Pelin tapahtumahetkellä maapallon merien vedenpinnat ovat kohonneet, ja kymmenet tuhannet pakolaiset ovat joutuneet muuttamaan kyseiseen saaristoon. Saariston asukkaiden 25 vuotta kestäneet levottomuudet ovat ajaneet heidät sisällissodan partaalle. Pelissä vastakkain asettuvat kapinalliset () ja vartijat ().

Peli koostuu tarinamoodista, jota voi pelata yksin, enintään kahdeksan pelaajan yhteistyönä verkon yli tai verkkomoninpelinä. Pelaajat voivat luoda oman pelihahmonsa joko turvallisuusjoukkoihin tai vastarintaan, ja kerätä hahmolleen erityyppisiä palkintoja kokemuspisteillä.

Pelissä on myös ominaisuus, jota pelin kehittäjät kutsuvat nimellä SMART (Smooth Movement Across Random Terrain). Tämä ominaisuus luo pelaajalle mahdollisuuden kulkea nopeasti paikasta toiseen painamalla SMART-näppäimen pohjaan.

Lähteet

Aiheesta muualla 
 Virallinen sivusto
 Splash Damage
 Bethesda Softworks

Ensimmäisen persoonan ammuntapelit
Vuoden 2011 videopelit
Windows-pelit
PlayStation 3 -pelit
Xbox 360 -pelit